section_heading: Povijesna pozadina
paragraph_text: Ruska ofenziva na Kavkazu u prvom svjetskom ratu i osvajanje i stvaranje administrativne vlasti, stvorile su nadu među Armencima o oslobađanju Zapadne Armenije od tadašnje turske vlasti. Ruske snage između kojih su se nalazile i brojne armenske postrojbe kontunuirano su napredovale na kavkaskom frontu i došle čak do grada Erzeruma 1916. godine. Napredovanje ruske vojske nastavljeno je čak i nakon pada cara Nikole II. u veljači 1917. godine.